Πέδρο Αλμοδόβαρ

Ο Πέδρο Αλμοδόβαρ Καμπαγιέρο (, 25 Σεπτεμβρίου 1949 - ) είναι Ισπανός σκηνοθέτης, σεναριογράφος και παραγωγός. Έχει γράψει, σκηνοθετήσει και παραγάγει περίπου 30 ταινίες.

 Βιογραφία 
Γεννήθηκε στο Καλθάδα δε Καλατράβα, στην περιοχή του Αλμάγρο στην Ισπανία. Σε ηλικία 8 ετών παρακολούθησε καθολικό σχολείο. Οι εμπειρίες του από το σχολείο αυτό και από τους εκκλησιαστικούς θεσμούς σε συνδυασμό με τη σεξουαλική κακοποίηση που υπέστη, αποτέλεσαν την έμπνευση για την ταινία του Κακή εκπαίδευση (2004). Στα 16 του μετακόμισε στη Μαδρίτη και ασχολήθηκε με διάφορες δουλειές του ποδαριού, αφού λόγω της δικτατορίας του Φράνκο ο ισπανικός κινηματογράφος δεν ήταν ιδιαίτερα ανεπτυγμένος. Στη συνέχεια δούλεψε για 12 χρόνια στον ισπανικό οργανισμό τηλεπικοινωνιών και έτσι κατάφερε να αγοράσει την πρώτη του κάμερα, μια Super 8. Τα χρόνια εκείνα δούλεψε σε θεατρικές ομάδες, ίδρυσε το σατιρικό πανκ-ροκ συγκρότημα Almodovar y McNamara και γύρισε πολλές χιουμοριστικές ταινίες σε super 8, τις οποίες παρουσίαζε σε ιδιωτικές προβολές. Η πρώτη του μεγάλου μήκους ταινία είναι το Η Πέπι, η Λούσι, η Μπομ και τα άλλα κορίτσια που ολοκληρώθηκε με πολλές δυσκολίες το 1980. Ακολούθησαν πολλές ταινίες, στις οποίες υπογράφει ο ίδιος και το σενάριο, που έφεραν και τη διεθνή αναγνώριση για το σκηνοθέτη.

 Χαρακτηριστικά 
 Αγαπημένο του κινηματογραφικό είδος είναι το μελόδραμα, η επιρροή και η εξέλιξη του οποίου είναι εμφανής στο έργο του.
 Η γυναίκα σε όλες της τις εκδοχές είναι ένα από τα βασικά θέματα στις ταινίες του. 
 Μέσα από τις ταινίες του βλέπουμε την εξέλιξη της χώρας του, τη σκοτεινιά της καθολικής δικτατορίας του Φράνκο που κράτησε 40 χρόνια, την πτώση της (1975) και την εξέλιξη της Ισπανίας σε ένα δημοκρατικό κράτος. 
 Χαρακτηριστική είναι επίσης η αισθητική των έντονων χρωμάτων, που χρησιμοποιεί σε πολλές ταινίες του.
 Συνηθίζει να δουλεύει με τις ίδιους ηθοποιούς, τις οποίους βλέπουμε να παίζουν πρωταγωνιστικό ρόλο σε αρκετές ταινίες του. Κάποιες από τις μούσες του είναι η Κάρμεν Μάουρα, η Σεσίλια Ροτ, η Μαρίσα Παρέδες, η Πενέλοπε Κρουθ, η Τσους Λαμπρεάβε και η Ρόσι ντε Πάλμα.
 Η σχέση του με τη μητέρα του επηρέασε σημαντικά τόσο τη ζωή του όσο και τη δημιουργία του. Η μητρική φιγούρα είναι καθοριστική στις περισσότερες ταινίες του.
 Έργα 
 Έτος  Ταινία  
! Βραβεία 1978  Folle, folle, fólleme ... Tin(Fuck, fuck, fuck me... Tim) 1980  Pepi, Luci, Bom y otras chicas del montón(Η Πέπι, η Λούσι, η Μπομ και τα άλλα κορίτσια) 1982  Laberinto de pasiones(Λαβύρινθος του πάθους) 1983  Εntre tinieblas(Αμαρτωλές καλόγριες) 1984  ¿Qué he hecho yo para merecer ésto?(Μια ζωή ταλαιπωρία) 1985  Tráiler para amantes de lo prohibido
(Τρέιλερ για τους εραστές του απαγορευμένου) 1986  Matador
(Ματαντόρ) 1987  La ley del deseo(Ο νόμος του πόθου)Βραβείο Teddy στο φεστιβάλ του Βερολίνου 1988  Mujeres al borde de un ataque de nervios(Γυναίκες στα πρόθυρα νευρικής κρίσης)   Βραβείο Γκόγια καλύτερης ταινίαςΒραβείο σεναρίου στο φεστιβάλ της Βενετίας  1990  ¡Átame!(Δέσε με) 1991  Tacones lejanos(Ψηλά τακούνια)Βραβείο Σεζάρ καλύτερης ξενόγλωσσης ταινίας 1993  Κίκα 1995  La flor de mi secreto(Το μυστικό μου λουλούδι) 1997  Carne trémula(Καυτή σάρκα) 1999  Todo sobre mi madre(Όλα για τη μητέρα μου) Βραβείο Όσκαρ Καλύτερης Ξενόγλωσσης ΤαινίαςΦεστιβάλ των Καννών Βραβείο σκηνοθεσίας Χρυσή Σφαίρα Καλύτερης Ξενόγλωσσης ΤαινίαςΒραβείο Γκόγια καλύτερης ταινίας
Βραβείο BAFTA Καλύτερης Μη Αγγλόφωνης Ταινίας

Βραβείο Ευρωπαϊκού Κινηματογράφου καλύτερης ταινίας

Βραβείο Σεζάρ καλύτερης ξενόγλωσσης ταινίας 2002  Hable con ella(Μίλα της) Βραβείο Όσκαρ Καλύτερου Πρωτότυπου ΣεναρίουΧρυσή Σφαίρα Καλύτερης Ξενόγλωσσης Ταινίας
Βραβείο BAFTA Καλύτερης Μη Αγγλόφωνης Ταινίας

Βραβείο Ευρωπαϊκού Κινηματογράφου καλύτερης ταινίας 2004  La mala educación(Κακή εκπαίδευση) 2006  Volver (Γύρνα πίσω) Φεστιβάλ των Καννών - Βραβείο καλύτερου σεναρίου  Φεστιβάλ των Καννών - Βραβείο Γυναικείου ρόλου (για όλο το γυναικείο καστ)Βραβείο Γκόγια καλύτερης ταινίας, καλύτερης σκηνοθεσίας, α' και β' γυναικείου ρόλου, καλύτερης μουσικής 2009  Los abrazos rotos (Ραγισμένες αγκαλιές) Βραβείο Satellite καλύτερης ξενόγλωσσης ταινίας 2011  La Piel Que Habito (Το δέρμα που κατοικώ) Βραβείο BAFTA Καλύτερης Μη Αγγλόφωνης Ταινίας2013   Los amantes pasajeros(Δεν κρατιέμαι)2016  Julieta
(Χουλιέτα)2019Dolor y gloria (Πόνος και δόξα)Βραβείο Γκόγια καλύτερης ταινίας2021Madres paralelas(Παράλληλες μητέρες)2024The Room Next Door
(Το διπλανό δωμάτιο)Χρυσός Λέοντας στο φεστιβάλ της Βενετίας

Βιβλία στα ελληνικά
Βιβλία του Αλμοδόβαρ
 (1991) Φωτιά στα σωθικά, εκδόσεις Σέλας
 (1993) Πάττυ Χύμα, εκδόσεις Σέλας
 (1996) Το μυστικό μου λουλούδι, εκδόσεις Λιβάνη

Βιβλιογραφία
 (1999) Pedro Almodòvar, 40ό Φεστιβάλ Κινηματογράφου Θεσσαλονίκης, εκδόσεις Καστανιώτη
 (2007) Συζητώντας με τον Πέδρο Αλμοδόβαρ, Φρέντερικ Στράους, εκδόσεις Ηλέκτρα
Παραπομπές

Κατηγορία:Ισπανοί σκηνοθέτες
Κατηγορία:Ισπανοί σεναριογράφοι
Κατηγορία:Ισπανοί παραγωγοί ταινιών
Κατηγορία:ΛΟΑΤ πρόσωπα από την Ισπανία
Κατηγορία:Βραβευμένοι με Χρυσή Σφαίρα
Κατηγορία:Βραβευμένοι με Όσκαρ Καλύτερου Πρωτότυπου Σεναρίου
Κατηγορία:Σκηνοθέτες ταινιών βραβευμένες με Όσκαρ Καλύτερης Ξενόγλωσσης Ταινίας
Κατηγορία:Βραβευμένοι με BAFTA
Κατηγορία:Βραβευμένοι με Σεζάρ
Κατηγορία:Βραβευμένοι με Γκόγια